คือหนูมีอะไรกะแฟนตลอดทั้งเดือนทุกวัน คือ วิตกกังวล กลัวจะท้องอะค่ะ ระยะหลังอาการมันแปลกๆ ประจำเดือนมาผิดปกติ ปวดเกร็งในท้อง หงุดหงิดง่าย การกินเยอะผิดปกติ ทำอะไรมากก็ เหนื่อย ระยะการตั้งครรภ์เดือนแรกจะส่งผลแบบไหนค่ะ หนูไม่แน่ใจ อยากทราบว่าจะท้องได้รึป่าวค่ะ
สวัสดีค่ะ การมีเพศสัมพันธ์ หากไม่ได้ใช้วิธีคุมกำเนิด ก็ย่อมมีโอกาสที่จะตั้งครรภ์ได้ ดังนั้น หากมีอาการขาดประจำเดือน หรือมีประจำเดือนมากผิดปกติก็ตาม ก็ควรตรวจหาการตั้งครรภ์จากปัสสาวะดูค่ะ จึงจะทราบได้ว่ามีการตั้งครรภ์เกิดขึ้นหรือไม่ เนื่องจากอาการของการตั้งครรภ์นั้นไม่ได้จำเพาะเจาะจง แต่ละคนอาจมีอาการไม่เหมือนกัน และในบางราย นอกจากอาการขาดประจำเดือนแล้ว อาจไม่มีอาการอื่นๆ อีกโดยทั่วไป อาการของการตั้งครรภ์ จะเริ่มจากอาการขาดประจำเดือน หลังจากนั้นประมาณ 2 สัปดาห์ต่อมา จะเริ่มมีอาการแพ้ท้อง เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น แล้วตามด้วยอาการอื่นๆ ของระยะเริ่มแรก ได้แก่ คัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้นดังนั้น อันดับแรก ก็ควรตรวจหาการตั้งครรภ์ดูค่ะ หากตรวจไม่พบ อาการต่างๆ ที่เป็นอยู่ ก็อาจเกิดจากสาเหตุอื่นๆ เช่น มีความเครียด พักผ่อนไม่เพียงพอ เป็นต้น